ВТУ "Тодор Каблешков"

Ден на специалностите във ВТУ
2025-04-09 11:00 - 14:30 (Europe/Sofia) | Висше транспортно училище „Тодор Каблешков“, ул. "Гео Милев" 158, София, 1574, България
На 09.04.2025 г. (сряда) от 11:00 часа във ВТУ „Тодор Каблешков“ ще се проведе Ден на специалностите.
Трите факултета, с помощта на Кариерния център, ще организират среща на възпитаниците си с техни потенциални работодатели – компании и организации от различни сектори на икономиката.
На срещите студентите ще разберат къде и на какви работни позиции могат да се реализират, както и какви знания и умения ще са им необходими за това. Гостите от фирмите ще представят дейността си и специфичните изисквания, които имат към служителите и новопостъпващите млади специалисти.
След презентационната част е предвидено време за лични срещи между студентите и работодателите и възможност за конкретни предложения за стаж и/или работа.
Срещите по факултети ще се проведат, както следва:
· факултет „Транспортен мениджмънт“ – зала „Тодор Каблешков“ (V учебен блок, II етаж)
· факултет „Техника и строителни технологии в транспорта“ – зала №3111 „Пътна безопасност“ (III учебен блок, I етаж);
· факултет „Комуникации и електрообзавеждане в транспорта“ – зала №1111 „Център за иновативни транспортни технологии и системи“ (I учебен блок, I етаж)

Очакваме Ви!

Общо събрание за редовна изборна процедура за избор на членове на Студентски съвет на ВТУ "Т. Каблешков" - за всички студенти и докторанти
2025-04-14 13:00 - 15:00 | Висше транспортно училище „Тодор Каблешков“, ул. "Гео Милев" 158, София, 1574, България
О Б Я В А
Студентският съвет обявява редовна изборна процедура
за избор на членове, председател, заместник председател и секретар на нов Студентски съвет
при Висше транспортно училище „Тодор Каблешков“.
За член на Студентския съвет може да кандидатства всеки студент на Висше транспортно училище „Тодор Каблешков“/ВТУ/с действащи права и всеки зачислен докторант.
Председателят, заместник-председателят и секретарят се избират от членовете на Студентския съвет с тайно гласуване.
Кандидатите за членове на Студентския съвет, могат да подадат Заявление-декларация – /по образец/ за участие в изборите, попълнено и подписано собственоръчно, в деловодството на ВТУ, находящо се в: гр. София, ул. „Гео Милев“ № 158, сградата на Ректората, ет. 1, стая № 1.
Документи ще се подават от 04.04.2025 г. до 11.04.2025 г.- 16.30 ч.
Всеки кандидат и участник в изборите при желание може да се запознае с вътрешните нормативни документи:

Правила за провеждане на избори във ВТУ „Тодор Каблешков“,
Правилника за организацията и дейността на Студентския съвет при ВТУ „Тодор Каблешков“,
Правилника за устройството и дейността на ВТУ „Тодор Каблешков“,
както и със Закона за висшето образование в Република България.

Изборите ще се проведат от 13.00 часа на 14.04.2025 г. /понеделник/ в зала „Юбилейна“.
Право на глас има всеки студент или докторант, с активни права, като гласа си може да упражни само за кандидатите от квотата, от която е и само за толкова кандидати, колкото е определената квота.
Линк към документи за изтегляне (MS Word):

Заявление-декларация за студенти
Заявление-декларация за докторанти

ПРИСЪСТВИЕТО Е ЗАДЪЛЖИТЕЛНО!
СТУДЕНТСКИ СЪВЕТ

Лекции на колеги от колеж "Вилнюс", Литва
2025-04-15 10:30 - 12:00
Уважаеми студенти и колеги,
Еразъм офисът на ВТУ „Тодор Каблешков“ има удоволствието да Ви покани на представянето на лекции на нашите гости по програма „Еразъм+“ от колеж „Вилнюс“, Литва (www.viko.lt).
Заповядайте на 15.04.2025г от 10:30 ч. в зала „Тодор Каблешков“.
Очаквани сте!

Мотивационна лекция на проф. д-р Евгени Станимиров, Ректор на Икономически университет-Варна
2025-04-15 12:30 - 15:00
На 15 април 2025 г. (вторник) от 12:30 часа, в зала „Тодор Каблешков“ ще гостува ректорът на Икономически университет – Варна проф. д-р Евгени Станимиров, който ще представи пред академичната ни общност мотивационна лекция на тема „Правилата на играта – открий лидера в теб!“.

Кратко представяне на проф. д-р Евгени Станимиров :

Проф. д-р Евгени Станимиров е ректор на Икономически университет – Варна, преподавател и бизнес консултант с 25-годишен опит и десетки успешно приключени консултантски проекти.
Като маркетингов експерт е участвал в над 45 проекта, финансирани от ЕС и Световната банка.
Член е на 7 редакционни колегии на български и чуждестранни научни издания в България и Великобритания.
Той е един от тримата инициатори и създатели на първата в Европа Дълбоко технологична иновационна долина (Варна).
Носител е на Награда „Варна“ (2023 г.) в областта на обществените науки.
Проф. д-р Евгени Станимиров е зам.-председател на УС на Съюза на икономистите в България, главен секретар на Съвета на ректорите на висшите училища в България и член на УС на Асоциацията на специалистите по корпоративна социална отговорност.
Участва като външен експерт към Комисията по макроикономика, бюджет и финанси към икономическия и социален съвет за 2022 г. за изработване на резолюция по „Национален план за възстановяване и устойчивост“.
Координира от страна на Икономически университет – Варна програма по предприемачество, креативност и иновации на Университета Станфорд, Калифорния (САЩ) за 2019 г.
Член е на Консултативния съвет за Европейската зелена сделка през 2022 –2023 г.; нa жури за определяне на носителите на Наградите на Германската икономика за 2022 г., както и на жури на програма „Най-изявените млади личности на България“ за 2023 г.
Автор е на книгите „Многомерна стратегия за вашия бизнес“, „Белите петна в бизнеса“ и „Бизнес в бързата лента“ на Издателство „Изток-Запад“.

Общо събрание на факултет ТМ и откриване на частична изборна процедура
2025-04-15 14:30 - 15:30 | Висше транспортно училище „Тодор Каблешков“, ул. "Гео Милев" 158, София, 1574, България
С Ъ О Б Щ Е Н И Е
На основание заповед на ректора- 225 / 18.03.2025г. и член 82 ал.1, т. 2 буква „а“ от Правилника за устройството и дейността
на ВТУ “Тодор Каблешков” (ПУД) за откриване на частична изборна процедура
на 15.04.2025 г. (ВТОРНИК) В ЗАЛА 1111 ОТ 14:30 ЧАСА ще се проведе
ОБЩО СЪБРАНИЕ на факултет „ТРАНСПОРТЕН МЕНИДЖМЪНТ“
при следния дневен ред:

Избор на Председател на общото събрание на факултет „Транспортен мениджмънт“.
Избор на Заместник-председател на общото събрание на факултет „Транспортен мениджмънт“.
Избор на Декан на факултет „Транспортен мениджмънт“.

Вижте тук линк към Заповед (PDF):

Заповед № Р- 226/ 18.03.2025г. на ректора за откриване на частична изборна процедура за довършване на мандата.
Протокол от Комисията по кандидатурите към Общото събрание на факултет „Транспортен мениджмънт“ към ВТУ „Тодор Каблешков“
Списък на членовете на Общото събрание на факултет „Транспортен мениджмънт“.
Мандатна програма и автобиографична справка на кандидат-декан на факултет – проф. дн.Д.Димитров.
Мандатна програма и автобиографична справка на кандидат-декан на факултет – доц.Н.Димитрова.

Младежка научна конференция „АЗ ЗНАМ И МОГА – 2025”
2025-05-12 09:30 - 19:00 | Висше транспортно училище „Тодор Каблешков“, ул. "Гео Милев" 158, София, 1574, България
ВИСШЕ ТРАНСПОРТНО УЧИЛИЩЕ „ТОДОР КАБЛЕШКОВ”
ЦЕНТЪР ЗА БИЗНЕС ПЛАНИРАНЕ И УПРАВЛЕНИЕ НА ПРОЕКТИ
СТУДЕНТСКИ СЪВЕТ
организират
МЛАДЕЖКА НАУЧНА КОНФЕРЕНЦИЯ
„АЗ ЗНАМ И МОГА – 2025”
НА 12.05.2025 г.
В КАМПУСА НА
ВИСШЕ ТРАНСПОРТНО УЧИЛИЩЕ „ТОДОР КАБЛЕШКОВ“ – СОФИЯ
ЗАЛА „ТОДОР КАБЛЕШКОВ“
ПРОГРАМА
Заявка за участие включваща заглавие на доклад, автор /и, университет, адрес за кореспонденция и кратко резюме, следва да бъде изпратена до 10.05.2025 г. на e-mail: science@vtu.bg
или чрез формата за регистрация
Докладите (в максимален обем до 8 страници), следва да бъдат изпратени на e-mail: science@vtu.bg в срок до 10.06.2025 г. и да бъдат изготвени съгласно изискванията http://www.mtc-aj.com/academic-journal.php?lang=bg&body=articles
Докладите ще бъдат рецензирани след представянето им и публикувани в Младежкото издание „Млад форум” на научното списание „Механика Транспорт Комуникации” ISSN 1312-3823.
Работни езици: български, руски и английски.
Такса правоучастие:

За студенти и докторанти от ВТУ „Тодор Каблешков”, с доклад – освободени от такса
За студенти и докторанти от други университети и научни организации, с доклад – 50 лв.
За студенти и докторанти, без доклад – 20 лв.

Таксата правоучастие включва:

Публикуване и отпечатване на докладите;
Програма на младежката научна конференция и комплект материали;
Кафе-паузи, обяд

Такса правоучастие се превежда по банков път
до 09.05.2025 г. по сметка БНБ ЦУ, IBAN: [REDACTED], BIC: BNBGBGSF, или се заплаща в деня на регистрацията на място.
ПРЕДВАРИТЕЛНА ПРОГРАМА
09.30 – 10.00 – Регистрация на участниците
10.00 – 10.10 – Откриване на конференцията, приветствия
10.10 – 12.00 – Първи дискусионен панел
12.00 – 13.30 – Обяд
13.30 – 15.30 – Втори дискусионен панел
15.30 – 16.00 – Кафе – пауза
16.00 – 18.30 – Трети дискусионен панел
ПРОГРАМЕН КОМИТЕТ

Председател:
Проф. д-р инж. Красимир Кръстанов-
Ректор

Зам. председател:
Доц. д-р инж.-мат. Нина Гергова
Зам. ректор по НИМД

Членове:
Доц. д-р инж. икон. Юлия Варадинова – Зам. ректор по Учебната дейност
Проф. д-р инж. Георги Павлов – Декан на факултет „Комуникации и електрообзавеждане в транспорта”
Доц. д-р инж. Миряна Евтимова – Декан на факултет „Техника и строителни технологии в транспорта”
Доц. д-р Нина Димитрова – Декан на факултет „Транспортен мениджмънт”
Никол Кирова – Председател на Студентски съвет
ОРГАНИЗАЦИОНЕН КОМИТЕТ
Проф. д-р инж.-икон. Даниела Тодорова – „Център за бизнес планиране и управление на проекти”
Гл. ас. д-р Виолина Вельова – експерт Докторанти
Марио Величков – Студентски съвет
Ивета Петкова – Студентски съвет
ЗА КОНТАКТИ:
Висше транспортно училище „Тодор Каблешков”,
София, 1574, ул. „Гео Милев” 158,
E-mail: science@vtu.bg

Семинар „Насоки за успешно публикуване на научни изследвания в авторитетни списания“
2025-05-15 09:30 - 12:00 | Висше транспортно училище „Тодор Каблешков“, ул. "Гео Милев" 158, София, 1574, България
ВТУ „Тодор Каблешков“, зала „Тодор Каблешков“
Заповядайте на семинар „Насоки за успешно публикуване на научни изследвания в авторитетни списания“, организиран от Висше транспортно училище „Тодор Каблешков“ и Национално издателство за образование и наука „Аз-Буки“, който ще ви даде практически насоки за успешно публикуване на научни изследвания в авторитетни издания както в България, така и по целия свят.
По време на събитието ще се анализират и обсъдят най-честите грешки, които се правят при публикуването на научни изследвания. Лекторите ще предложат ценни съвети за подобряване на цитируемостта, методи в търсенето и оценката на проверена и качествена информация.
Сред важните теми, които ще бъдат разгледани, са и технологичните иновации, които могат да бъдат използвани като инструмент за защита на интелектуалната собственост в академична среда.
Това събитие ще обогати знанията ви и ще ви предостави възможност за дискусии, както и свободна зона за вдъхновение, обмяна на опит и разработка на нови идеи.
ПРОГРАМА:
09:30 – 09:40 – Откриване на събитието с участието на проф. д-р инж. Красимир Кръстанов, ректор на ВТУ „Тодор Каблешков“ и Емил Спахийски, директор на НИОН „Аз-буки“
09:40 – 10:30 – Съвети към авторите – от белия лист до публикацията. Насоки за младите учени при подготовката на научна публикация – д-р Албена Симова, редактор на научните списания „Стратегии на образователната и научната политика“ и „История“
10:30 – 10:45 – кафе пауза
10:45 – 11:10 – Публикуване на научни изследвания и съвети за по-висока цитируемост – д-р Савина Кирилова, специалист по наукометрия
11:10 – 11:30 – Презентация на научните списания на НИОН „Аз-буки“. Възможности за публикуване в авторитетни научни списания в чужбина – Венцислав Генков, зам.-директор на НИОН „Аз-буки“
11:30 – 12:00 – Ре-дефиниране на авторството: Плагиатство и изкуствен интелект в дигиталната епоха – Доника Гавова, Мениджър Бизнес развитие, StrikePlagiarism Bulgaria
Форма за регистрация – https://forms.gle/Anjin3an9cakBZ5v8

УЧАСТНИЦИ:
Емил Спахийски – директор на НИОН „Аз-буки“

Емил Спахийски е журналист, сценарист и режисьор с дългогодишен опит в печатните медии, телевизията и киното. Завършил е Военното училище „Васил Левски“ във Велико Търново, журналистика в СУ „Климент Охридски“, кино- и телевизионна режисура в ЮЗУ „Неофит Рилски“ в Благоевград, специализирал е драматургия в НАТФИЗ „Кръстьо Сарафов“.
Той е истински професионалист в своята област, който проявява неподправена страст към писането. Отличава се с умението си да разказва истории, които привличат вниманието на читателите и зрителите. Неговият журналистически стил се отличава с качествено изследване, анализ и обективност. Винаги се стреми да представи различните гледни точки и да поднесе цялостната картина на дадена тема.
Неговата работа включва разнообразни фокуси – от политика и икономика до култура и спорт. Бил е репортер, политически наблюдател, изпълнителен директор на вестник, издател на електронна медия. Обича да пътува и да опознава хората около себе си.
От 2022 г. е директор на НИОН „Аз-буки“.
Д-р Савина Кирилова – специалист по наукометрия
Савина Кирилова е магистър по библиотечно-информационни науки в Софийския университет „Св. Климент Охридски“. През 2020 г. защитава дисертация в областта на наукометрията на тема „Проблеми на научната информация и комуникация в науката и образованието“ във Факултета по химия и фармация на Софийския университет.
Ръководи библиотеката на Факултета по химия и фармация, филиал на Университетската библиотека на Софийския университет. Води обучения по търсене, оценка и етична употреба на научна информация, насоки за публикуване в научни списания и хищни практики в научното публикуване.
Венцислав Генков – зам.-директор на НИОН „Аз-буки“
Венцислав Генков е журналист с богат опит както в печатните, така и в онлайн медии. Развива своя професионален път, като завършва „Журналистика и масмедии“ в УНСС и „Магистър по политология“ от Софийския университет „Св. Климент Охридски“.
През годините работата му като репортер и редактор му дават експертизата, с която успява трезво да преценява както медийните процеси, така и изискванията за качествено новинарско съдържание.
Наред с това Венцислав Генков е бил част от екипа на Европейския парламент и на други държавни институции като експерт „Връзки с обществеността“. Този опит го оформя не само като отличен журналист, но и го прави силно компетентен в областта на комуникацията и медийните отношения, както и в областта на разработването на проекти по европейски програми.
Д-р Албена Симова – редактор на научно списание „Стратегии на образователната и научната политика“
Д-р Албена Симова е редактор на научните списания „История“ и „Стратегии на образователната и научната политика“. С неуморимо усърдие и страст към академичната сфера, тя играе ключова роля в насърчаването на образователната и научната общност чрез новаторски идеи и научни изследвания.
Тя е бакалавър и магистър по „История“ от Софийския университет „Св. Климент Охридски“, а от 2014 г. е главен асистент към катедра „Нова и съвременна история“ в ИФ на същия университет.
Със своята роля като редактор на списанията д-р Албена Симова насърчава диалога и разработката на стратегии за напредъка на образованието и науката.
Доника Гавова – Доника Гавова, Мениджър Бизнес развитие, StrikePlagiarism Bulgaria
Доника Гавова е изключителен професионалист, заемащ позицията мениджър по бизнес развитие към компанията StrikePlagiarism Bulgaria. Фирмата предоставя софтуер за проследяване на плагиатство в изпълнение на договор с МОН. Платформата е достъпна за безплатно и неограничено ползване от всички университети и образователни институции, като по този начин ги подпомага да осигуряват честност и надеждност в образователния процес.
Със своята страст и ангажираност в областта на иновациите и технологичния напредък Доника Гавова играе ключова роля в разширяването на информираността и изграждането на доверие в платформата, която гарантира, че бъдещите поколения учени ще бъдат добре подготвени и ще се реализират като надеждни професионалисти.

Общо събрание на студентите и докторантите от Факултет „Транспортен мениджмънт“
2025-05-20 14:00 - 16:00 | Висше транспортно училище „Тодор Каблешков“, ул. "Гео Милев" 158, София, 1574, България
О Б Я В А
Във връзка с непопълнен състав на Общото събрание на Факултет „Транспортен мениджмънт“ с един представител от квотата на студентите и докторантите, на основание чл. 95, ал. 3, т. 2 от Правилника за устройството и дейността на ВТУ „Тодор Каблешков“ /ПУД/ със Заповед № Д-ТМ-22 от 13.05.2025 година декана на Факултет „Транспортен мениджмънт“ е изменил своя Заповед № Д-ТМ-20 от 29.04.2025 година за частична изборна процедура за попълване на състава на Общото събрание на Факултет „Транспортен мениджмънт“ от квотата на студентите и докторантите.
На основание чл. 83, ал. 1 от Правилника за устройството и дейността на ВТУ „Тодор Каблешков”
ОБЯВЯВАМЕ,
че на 20.05.2025 г. от 14.00 часа в Зала № 1208 ще се проведе събрание на студентите и докторантите от Факултет „Транспортен мениджмънт“ за избор на един представител от квотата на студентите и докторантите в Общото събрание на факултета.
За член на Общото събрание на факултета от квотата на студентите и докторантите може да кандидатства всеки студент с действащи права и всеки зачислен докторант във Факултет „Транспортен мениджмънт“.
Кандидатите за членове могат да подадат Заявление-декларация – /по образец/ за участие в изборите, попълнено и подписано собственоръчно, в деловодството на ВТУ, находящо се в: гр. София, ул. „Гео Милев“ № 158, сградата на Ректората, ет. 1, стая № 1.
Документи ще се подават от 13.05.2025 г. до 20.05.2025 г. – 13.00 часа
ПРИСЪСТВИЕТО Е ЗАДЪЛЖИТЕЛНО!
Студентски съвет

Общо събрание на факултет "Транспортен мениджмънт"
2025-05-21 14:30 - 16:30 | Висше транспортно училище „Тодор Каблешков“, ул. "Гео Милев" 158, София, 1574, България
О Б Я В А
На основание чл. 20, ал. 2 във връзка с чл. 21, ал. 1, т. 2 и чл. 95, ал. 3, т. 2 от Правилника за устройството и дейността
на ВТУ „Тодор Каблешков” и Заповед № Д-ТМ-23 от 13.05.2025 г. за изменение
и допълнение на Заповед № Д-ТМ-21 от 29.04.2025 г. на декана на Факултет „Транспортен мениджмънт“
СВИКВАМ,
заседание на Общото събрание на Факултет „Транспортен мениджмънт“ на 21.05.2025 г. от 14.30 часа в Зала № 1111,
при следния дневен ред:

Провеждане на избор за попълване на състава на Факултетния съвет с трима членове от квотата на хабилитираните преподаватели, един член от квотата на нехабилитираните преподаватели и един член от квотата на студентите и докторантите.

Председател на Общото събрание
Приложение: Заповед (pdf)
Приложение: Заповед – допълнение (pdf)

Откриване на нова лаборатория за безопасност на пътищата
2025-06-04 10:00 - 11:00
На 4 юни 2025 г. от 10:00 часа на територията на Висшето транспортно училище (пред УК 5) ще бъде тържествено открит новият Ротационен механизъм за изпитване на взаимодействието между автомобилите и пътя. Съоръжението е изградено от преподаватели и студенти от катедри „Транспортно строителство и съоръжения“, „Механика“ и „Транспортна техника“, в рамките на научноизследователски проект.
Заповядайте!

Информационен ден на програма „Еразъм+“
2025-06-04 11:30 - 12:30
Уважаеми студенти и колеги,

на 04.06.2025 /сряда/ в 11.30 часа Ви каним на информационен ден на програма „Еразъм+“ в зала „Тодор Каблешков“, на която ще бъдат представени възможностите за участие в програмата на студенти, преподаватели и служители.
.
Специални гости на събитието ще бъдат преподаватели и студенти от Old Polish University of Applied Sciences, гр. Килце, Полша.
.
Ще имате възможност да разберете как програма “Еразъм+” може да допринесе за Вашето развитие чрез:
.

Частично обучение (мобилност) на студенти в друг европейски университет:

-без такса за обучение в приемащата организация;
-сходна учебна програма;
-обучение до 2 семестъра;
-академично признаване на проведеното обучение;
-запазване на студентските права по време на мобилността;
-финансиране на периода на обучението.

Мобилност на преподаватели с цел преподаване в университет-партньор на ВТУ
Мобилност на преподаватели/служители с цел обучение в университет-партньор

ЗАПОВЯДАЙТЕ!

Резултати от ученическия конкурс за разработка на дипломна работа и официално награждаване на победителите-19.06.2025
2025-06-19 09:30 - 11:30
Резултати от проведен ученически конкурс за разработка на дипломна работа
(Вижте ТУК>>> *.pdf )
Официалното награждаване на победителитеи представяне на шестте най-добри проекти от конкурса ще се проведе на 19.06.2025 г. в зала ,,Тодор Каблешков“ от 9.30 часа. За участниците ще има почетни грамоти и предметни награди!

Ученически конкурс
С цел да поощрим повече млади хора да изберат да се обучават в нашия университет и да им покажем колко интересно и перспективно може да е техническото образование с насоченост към транспортния сектор, ВТУ „Тодор Каблешков“ обявява ученически конкурс за разработка на дипломна работа в някоя от следните области:

· Технология, организация и управление на транспорта;

· Безопасност и надеждност на транспорта;

· Икономически проблеми на транспорта;

· Подемно-транспортни, пътни и строителни машини;

· Транспортна техника;

· Електроенергетика и електрообзавеждане;

· Комуникационна, осигурителна техника и системи за автоматизация в транспорта;

· Архитектура, строителство и геодезия.

Конкурсът е отворен за участие на ученици, завършващи професионални гимназии и средни училища през учебната 2024/2025 г.

Учениците, които са се представили отлично, ще бъдат приети в желана от тях специалност във Висше транспортно училище „Тодор Каблешков“ без да участват в класиране.

Разработките следва да се изпратят в електронен формат на e-mail: vtu@vtu.bg в срок до 02.06.2025 г.

Резултатите от конкурса ще бъдат обявени на 12.06.2025 г.

Официалното награждаване на победителите и представяне на шестте най-добри проекти от конкурса ще се проведе на 19.06.2025 г. в зала ,,Тодор Каблешков“.

За участниците ще има почетни грамоти и предметни награди!

Вижте УСЛОВИЯ на КОНКУРС

ПРИЕМ на кандидат-студенти във ВТУ "Тодор Каблешков". Конкурсен тест по математика на 4.09.2025 г.
2025-06-20 08:00 - 2025-09-09 17:00
Кандидат-студентски новини:
Допълнителна дата за провеждане на кандидатстудентски тест по математика – 04.09.2025 г.
.

Уважаеми кандидат-студенти,
Започна приемът на документи за обучение в бакалавърски и магистърси специалности във Висшето транспортно училище за учебната 2025/2026 година, за държавна поръчка или платено обучение в редовна или задочна форма.
Завършилите ОКС „бакалавър“ придобиват професионална квалификация „инженер“ или „икономист“.
Студентите имат възможност да учат в академичен комплекс, обхващащ площ от 160 декара, включващ 4 учебни корпуса, 23 специализирани кабинета, 72 лаборатории, 73 учебни, лекционни, езикови и компютърни зали, аула, както и тренажори. Висшето транспортно училище „Тодор Каблешков“ стана първият български университет, покрил 100% от територията си с безплатен безжичен интернет. Кампусът, в който е разположено ВТУ „Тодор Каблешков“, е с денонощна охрана и включва студентски общежития, стол, кафе-клубове, игрища и зала за колективни спортове, тенис кортове, фитнес зали и парково пространство за отдих.
Важни дати:

Конкурсен тест по математика
07.06.2025 г. от 9:00 ч.

Конкурсен тест по математика
01.07.2025 г. от 9:00 ч.

Обявяване на резултатите от конкурсния тест по математика
03.07.2025 г.

Обявяване на резултатите от първо класиране
07.07.2025 г.

Записване след първо класиране
от 08.07. до 11.07.2025 г.

Обявяване на резултатите от второ класиране
15.07.2025 г.

Записване след второ класиране
от 16.07. до 18.07.2025 г.

Обявяване на резултатите от трето, последно класиране
22.07.2025 г.

Записване след третото класиране
от 23.07. до 25.07.2025 г.

-Обявяване на незаетите места
-Записване в незаетите места
28.07.2025 г.
от 30.07. до 01.08.2025 г.

Начало на учебната година
09.09.2025 г.

Подробна информация: https://www.vtu.bg/admission-vtu/

Кандидат-студентите могат да получават информация на:

телефони: 02 9709 230; 02 9709 286; 02 9709 478;
e-mail: vtu@vtu.bg

Награждаване на участниците в състезанието по механика за ученици
2025-06-25 12:00 - 12:30
На 25 юни 2025г. от 12:00 часа в зала „Тодор Каблешков“ на Висшето транспортно училище ще се проведе официална церемония по награждаване на участниците в провелото се през месец май състезание по механика за ученици. Инициативата е по предложение на катедра „Механика“, като в нея се включиха ученици от няколко професионални гимназии по строителство и архитектура от страната.
Заповядайте!

Защита на дисертационен труд – ОНС „Доктор“
2025-07-07 10:30 - 12:00
На 07.07.2025 г. от 10:30 часа в зала „Тодор Каблешков“ на ВТУ ще се проведе публична защита на дисертационен труд на маг. Стоян Динев, докторант към катедра „Икономика и счетоводство в транспорта“ на тема: “Финансово-икономически измерения на инвестициите във високите технологии като инструмент за бизнес развитие на транспортните компании” за присъждане на образователна и научна степен „Доктор“ в област на висше образование 3.„Социални, стопански и правни науки“, професионално направление 3.8.“Икономика”, научна специалност „Икономика и управление на транспорта“.
Научен ръководител: проф. дн Десислава Йосифова

Откриване на новата учебна година във ВТУ "Тодор Каблешков"
2025-09-09 11:00 - 12:00
Тържеството по случай
ОТКРИВАНЕ НА НОВАТА АКАДЕМИЧНА 2025/2026 ГОДИНА
ще се проведе на 9 септември 2025г. (вторник) от 11:00 часа в зала „Юбилейна“ на ВТУ „Тодор Каблешков“.
Заповядайте!

Среща на първокурсниците с факултетните ръководства
2025-09-09 12:00 - 13:00
На 9 септември 2025г. от 12:00 часа, след тържеството за откриване на новата учебна година във ВТУ „Тодор Каблешков“, ще се проведат срещи с факултетните ръководства, на които новоприетите студенти ще имат възможност да се запознаят с ръководствата на факултетите, с правилата на университета, с възможностите за административно обслужване и т.н. Срещите по факултети ще се проведат както следва:

Факултет “Транспортен мениджмънт”– в зала „Тодор Каблешков“ (5-ти корпус, 2-ри етаж);
Факултет “Комуникации и електрообзавеждане в транспорта” – в зала 1111 (1-ви корпус, 1-ви етаж).
Факултет “Техника и строителни технологии в транспорта”- в зала 3111 (3-ти корпус, 1-ви етаж).

Очакваме ви!

„Ден на кариерата 2025”
2025-09-11 10:30 - 12:00
На 11.09.2025 г. от 10,30 ч. в първи учебен корпус на ВТУ „Тодор Каблешков“ ще се проведе кариерният форум „Ден на кариерата 2025”, който е посветен на 20-годишнината от основаването на Центъра за кариерно развитие на ВТУ „Тодор Каблешков“.
Целта е да се предостави възможност за среща между нашите студенти и фирмите – потенциални техни работодатели, които ще могат да представят актуална информация за свободни стажантски и работни позиции, както и за дейността си като цяло.

Кръгла маса „Актуални тенденции в транспортното образование във връзка с предизвикателствата на пазара на труда“
2025-09-11 12:00 - 16:00
На 11 септември 2025г. от 12:00 часа в зала „Тодор Каблешков“ на ВТУ ще се проведе кръгла маса на тема „Актуални тенденции в транспортното образование във връзка с предизвикателствата на пазара на труда“.
Събитието се организира като част от форума „Ден на кариерата 2025“, посветен на 20-годишнината от основаването на Центъра за кариерно развитие на ВТУ „Тодор Каблешков“.
Дългосрочната ни стратегия като образователна институция е изграждането на устойчиво партньорство между бизнеса и академичните среди на ВТУ „Тодор Каблешков”. В тази връзка цел на дискусията е да бъдат обсъдени важни въпроси, свързани с промените в транспортното образование и повишаването на неговото качество в отговор на новите тенденции на пазара на труда в България. За участие в кръглата маса са поканени представители на МОН, работодатели, експерти, академичното ръководство на университета, преподаватели и студенти.

XXVII Международна научна конференция „ТРАНСПОРТ 2025“
2025-09-25 12:00 - 2025-09-27 17:30 | к.к. Боровец, България, България
ВИСШЕ ТРАНСПОРТНО УЧИЛИЩЕ
„ТОДОР КАБЛЕШКОВ“
организира съвместно с
Министерство на транспорта и съобщенията,
Министерство на образованието и науката,
XXVII МЕЖДУНАРОДНАТА НАУЧНА КОНФЕРЕНЦИЯ „ТРАНСПОРТ 2025“
25 – 27 септември 2025 г., в к.к. Боровец, България
https://conference.vtu.bg

Държавни изпити за ОКС "бакалавър" и ОКС "магистър" 2025
2025-09-29 09:00 - 2025-10-03 13:00 | Висше транспортно училище „Тодор Каблешков“, ул. "Гео Милев" 158, София, 1574, България
Държавни изпити за ОКС „бакалавър“ и ОКС „магистър“ – 2025
Поправителна сесия

ОКС „бакалавър“ Специалност ДатаМястоВъпросник

Транспортно строителство29.09.2025 г. от 9 часа2217

Технология и управление на транспорта3.10.2025 г. от 9 часа

Индустриален мениджмънт3.10.2025 г. от 9 часа

Сигурност и безопасност в транспорта3.10.2025 г. от 9 часа

Двигатели с вътрешно горене1.10.2025 г. от 9 часа3302

Подемно-транспортни, пътни и строителни машини1.10.2025 г. от 9 часа3302

Управление на технически системи за екология и логистика1.10.2025 г. от 9 часа3302

ОКС „магистър“ Специалност

Технически надзор и експлоатация на СПО1.10.2025 г. от 9 часа3302

Заваряване и контрол на качеството на заварени съединения1.10.2025 г. от 9 часа3302

Откриване на редовна изборна процедура за избор на органи за управление на основните звена във ВТУ„Тодор Каблешков”
2025-10-01 08:00 - 2025-12-03 17:00 | Висше транспортно училище „Тодор Каблешков“, ул. "Гео Милев" 158, София, 1574, България
1 октомври 2025 г.
Заповед на ректора на ВТУ „Тодор Каблешков“ Р-749 от 1.10.2025 г. за избор на органи за управление на основните звена във ВТУ„Тодор Каблешков” (прочети *.pdf)

Обяви за Факултет „Транспортен мениджмънт” /ТМ/

Обява за събрание на административния персонал на факултет „ТМ”
Обява за събрание на студентите и докторантите от факултет „ТМ”

Обяви за Факултет „„Комуникации и електрообзавеждане в транспорта” /КЕТ/

Обява за събрание на административния персонал на факултет „КЕТ”
Обява за събрание на студентите и докторантите от факултет „КЕТ”

Обяви за Факултет „Техника и строителни технологии в транспорта” /ТСТТ/

Обява за събрание на административния персонал на факултет „ТСТТ”
Обява за събрание на студентите и докторантите от факултет „ТСТТ”

10 октомври 2025 г.
Факултет „Транспортен мениджмънт” /ТМ/

Заповед за конституиране на Общо събрание на факултет „ТМ“
Списък на членовете на Общото събрание на факултет „ТМ“
Обява за провеждане на Общо събрание на факултет „ТМ“ – на 20.10.2025 г. от 11.00 ч в зала „Тодор Каблешков“

Факултет „„Комуникации и електрообзавеждане в транспорта” /КЕТ/

Заповед за конституиране на Общо събрание на факултет „КЕТ“
Списък на членовете на Общото събрание на факултет „КЕТ“
Обява за провеждане на Общо събрание на факултет „КЕТ“ – 20.10.2025 г. от 13.30 ч. в зала 1111

Факултет „Техника и строителни технологии в транспорта” /ТСТТ/

Заповед за конституиране на Общо събрание на факултет „ТСТТ“
Списък на членовете на Общото събрание на факултет „ТСТТ“
Обява за провеждане на Общо събрание на факултет „ТСТТ“ – на 20.10.2025 г. от 13.30 ч. в зала 3111

Връзка към документите за изтегляне по факултети (docx):
Факултет „Транспортен мениджмънт” /ТМ/

Заявление-декларация за член на ФС ТМ
Заявление-декларация за студенти и докторанти за членове на ФС ТМ

Факултет „Комуникации и електрообзавеждане в транспорта” /КЕТ/

Заявление-декларация за член на ФС КЕТ
Заявление-декларация за студенти и докторанти за членове на ФС КЕТ

Факултет „Техника и строителни технологии в транспорта” /ТСТТ/

Заявление-декларация за член на ФС ТСТТ
Заявление-декларация за студенти и докторанти за членове на ФС ТСТТ

31 октомври 2025 г.
Факултет „Транспортен мениджмънт” /ТМ/

Протокол на комисията по кандидатурите за избор на декан и на факултетен съвет на факултет ТМ
Мандатна програма на доц. Н.Димитрова
Мандатна програма на проф. Д. Димитров
Обява за общо събрание на Ф ТМ

Факултет „Комуникации и електрообзавеждане в транспорта” /КЕТ/

Протокол на комисията по кандидатурите за избор на декан и на факултетен съвет на факултет КЕТ
Мандатна програма на доц. М.Томчева
Мандатна програма на проф. Е.Димитрова
Обява за общо събрание на Ф КЕТ

Факултет „Техника и строителни технологии в транспорта” /ТСТТ/

Протокол на комисията по кандидатурите за избор на декан и на факултетен съвет на факултет ТСТТ
Мандатна програма на проф. М. Зафирова
Мандатна програма на доц. М.Евтимова
Обява за общо събрание на Ф ТСТТ (Отменено на 5 ноември 2025 г.)
Заповед на ректора на ВТУ „Тодор Каблешков“ за изменение и допълнение на Заповед № Р-749/01.10. 2025 г. за избор на органи за управление на основните звена във Висше транспортно училище „Тодор Каблешков”

6 ноември 2025 г.
Факултет „Техника и строителни технологии в транспорта” /ТСТТ/

Изменение на Заповед № Д-ТСТТ-55/10.10.2025 г. за утвърждаване на списъчния състав на Общото събрание на факултет „Техника и строителни технологии в транспорта”
Списък на членовете на Общото събрание на факултет „Техника и строителни технологии в транспорта”
Обява за общо събрание на Ф ТСТТ

10 ноември 2025 г.
Факултет „Комуникации и електрообзавеждане в транспорта” /КЕТ/

Изменение на Заповед за утвърждаване на списъчния състав на общото събрание на факултет „Комуникации и електрообзавеждане в транспорта”
Списък на членовете на Общото събрание на факултет „Комуникации и електрообзавеждане в транспорта”

11 ноември 2025
Факултет „Транспортен мениджмънт” /ТМ/

Обява за общо събрание на Факултет „Транспортен мениджмънт”

18 ноември 2025
Факултет „Техника и строителни технологии в транспорта” /ТСТТ/

Обява за общо събрание на Ф ТСТТ

19 ноември 2025
Факултет „Транспортен мениджмънт” /ТМ/

Обява за общо събрание на Факултет „Транспортен мениджмънт”

Представяне на турската компания „ФИБРОБЕТОН“ АД
2025-10-08 13:00 - 14:30
На 8 октомври 2025 г. от 13:00 часа в зала „Тодор Каблешков“ ще се проведе представяне на нови продукти и иновативни решения, предлагани от фирма „ФИБРОБЕТОН“ АД, гр. Дюздже, Република Турция.
Презентатори ще бъдат Мухаммед Марашлъ – директор на компанията и г-н Недим Хафузов – технически консултант и възпитаник на Висше транспортно училище „Тодор Каблешков“.

ФИБРОБЕТОН АД е създадена през 1987 г. и в продължение на над 38 години се е утвърдила като световен лидер в производството на фасадни конструкции от различни фибробетони по индивидуални проекти. През годините са реализирани над 3700 проекта на над 5500 сгради на 5 континента. На площ от над 140 декара са разположени модерното технологично производство, собствена лаборатория за контрол на качеството на изделията и голяма складова база. Клиенти на компанията са световни търговски и бизнес центрове, луксозни хотелски комплекси, множество световни банки, мисии на посолства в различни държави, административни, жилищни сгради и спортни комплекси.

Международна изложба по стендов моделизъм
2025-10-11 09:00 - 2025-10-12 14:00
На 11 и 12 октомври 2025г. във ВТУ „Тодор Каблешков“, зала „Юбилейна“ ще се проведе XIX Международна изложба-конкурс по стендов моделизъм. Ще бъдат показани над 500 модела, изработени от участници от България, Сърбия, Гърция и Румъния, включително и експонати, изцяло ръчно изработени от подръчни материали
Заповядайте в събота от 9:00 до 18:00 часа и в неделя от 9:00 до 14:00 часа!

Първи междууниверситетски турнир по футбол за Купата на Ректора на Висше транспортно училище „Тодор Каблешков“
2025-10-18 10:00 - 13:00
Уважаеми колеги и приятели,
Имаме удоволствието да Ви поканим на първия междууниверситетски турнир по футбол за Купата на Ректора на Висше транспортно училище „Тодор Каблешков“, който ще се проведе на 18 октомври 2025г. (събота) от 10:00 часа на терените на спортен комплекс „Green Sport” – ВТУ.
Ще участват отбори от Висше транспортно училище „Тодор Каблешков“, УАСГ, ХТМУ, МГУ, СУ „Св. Климент Охридски“ и СПГЕ „Джон Атанасов“.
Турнирът се провежда с подкрепата на Столична община, СО – Район „Слатина“, Българския футболен съюз, Jumper, АУС „Академик“.
На събитието се очаква да присъстват министърът на младежта и спорта Иван Пешев, кметът на Столична община Васил Терзиев, кметът на район „Слатина“ Георги Илиев, кметът на район „Изгрев“ д-р Делян Георгиев, доц. Златко Джуров – почетен председател на Асоциацията за университетски спорт ‚Академик“, Георги Илиев – Майкъла, Емил Костадинов и др.
.
Очаква Ви спортен празник, изпълнен с емоции, приятелство и спортсментска игра!

СРЕЩА НА ЕКСПЕРТНА ГРУПА ОТ НАОА СЪС СТУДЕНТИ и ДОКТОРАНТИ от ПН 5.5
2025-11-05 09:30 - 10:30
На 05.11.2025 г. (сряда) от 9:30 ч. до 10:30 ч. в зала „Тодор Каблешков“ – учебен корпус 5, етаж 2, във Висше транспортно училище „Тодор Каблешков“, ще се проведе среща на Експертна група към Националната агенция за оценяване и акредитация (НАОА) със студенти/докторанти от всички образователно-квалификационни степени и форми на обучение в професионално направление 5.5 „Транспорт, корабоплаване и авиация“, във връзка с процедура за програмна акредитация на направлението.

ДИПЛОМИРАНЕ на АБСОЛВЕНТИТЕ от ВИПУСК '2025
2025-11-05 11:00 - 12:30 | Висше транспортно училище „Тодор Каблешков“, ул. "Гео Милев" 158, София, 1574, България
На 5 ноември 2025, сряда, от 11:00 часа в зала „Юбилейна“, корпус 5 на Висшето транспортно училище „Тодор Каблешков“ ще се проведе церемония по дипломиране на абсолвенти, випуск ‘2025.
Тоги ще се раздават от 10:00 часа в 5-ти корпус.
Очакваме ви!

ДИСКУСИЯ НА ЕКСПЕРТНА ГРУПА КЪМ НАОА С УЧАСТИЕТО НА ПРЕПОДАВАТЕЛИ ОТ ПН 5.5
2025-11-05 14:00 - 15:00
На 05.11.2025 г. (сряда) от 14:00 ч. до 15:00 ч. в зала „Тодор Каблешков“– учебен корпус 5, етаж 2, във Висше транспортно училище „Тодор Каблешков“, ще се проведе дискусия на Експертна група към Националната агенция за оценяване и акредитация (НАОА) с участието на преподаватели от професионално направление 5.5 „Транспорт, корабоплаване и авиация“ относно политиката за осигуряване на качествен академичен състав във всички ОКС и форми на обучение в ПН 5.5. Запознаване с научноизследователската дейност на академичния състав и участието на студентите и докторантите в тази дейност.

СРЕЩА НА ЕКСПЕРТНА ГРУПА КЪМ НАОА С ПОТРЕБИТЕЛИ НА КАДРИ от ПН 5.5
2025-11-05 16:30 - 17:50
На 05.11.2025 г. (сряда) от 16:30 ч. до 17:30 ч. в зала „Тодор Каблешков“– учебен корпус 5, етаж 2, във Висше транспортно училище „Тодор Каблешков“, ще се проведе среща на Експертна група към Националната агенция за оценяване и акредитация (НАОА) с потребители на кадри от професионално направление 5.5 „Транспорт, корабоплаване и авиация“, във връзка с акредитацията на направлението.

СВОБОДЕН ПРИЕМ НА ЕКСПЕРТНА ГРУПА ОТ НАОА по ПН 5.5
2025-11-06 09:30 - 10:30
На 06.11.2025 г. (четвъртък) от 9:30 до 10:30 часа в зала „Витоша“ – Ректорат, етаж 2, във Висше транспортно училище „Тодор Каблешков“, ще се проведе свободен прием на Експертна група към Националната агенция за оценяване и акредитация (НАОА) за студенти, докторанти, преподаватели и служители, във връзка с акредитацията на професионално направление 5.5 „Транспорт, корабоплаване и авиация“.
